***Әтнә районы Сибгат Хәким исемендәге Күлле-Киме урта гомуми белем бирү мәктәбенең Ары филиалы***

***Миләүшә Вәлиева***

***2 нче квалификацион категорияле укытучы***

**Табышмаклар**

***Бу табышмакларны 3 нче сыйныфта “Әйләнә - тирә дөнья” дәресендә “Кеше организмы” темасын узганнан соң йомгаклау итеп кулланырга мөмкин***

**Йөрәк.**

Мин - организм “моторы” Үтим шул вазифаны Көне-төне хәрәкәттә, Даими йөртәм канны.

 **Баш мие.**

Ә мин булам-компьютер Көйләүче пульты миндә Кайда нәрсә эшләнәсе Язылып куйган мидә.

 **Кабыргалар.**

Ә без үтик сакчы ролен Саклыйк йөрәк, үпкәне Әйтми калдырмагыз безне Белдерербез үпкәне.

**Күзләр.**

Бездән башка гүзәллеккә Кем соң соклана ала Югалганны, ташланганны Бездән башка кем таба?

 **Колаклар.**

Сез күрәбез дисез инде - Ә бит без ишетәбез, Матур яңгыраганнарны Яратып эш итәбез.

**Борын.**

Суыкны да, җылыны да Иң беренче мин сизәм, Бияләй дә киертмиләр, Мин бик сабыр-мин түзәм.

**Иреннәр.**

Баллы диеп җырлыйлармы Дуслар безнең турында? Баллы да без, аллы да без Елмайганда, нурлы да.

**Тешләр.**

Энҗе кебек ялтырыйбыз Бигрәк аклар үзебез Хуҗабыз саклый белмәсә, Нихәл генә түзәрбез.

Үткен келәшчәләр тотып Килсәләр яныбызга, Борчылабыз, елашабыз Зур кайгы барыбызга.

**Тел.**

Ә минем гадәтем шундый- Бер дә тик тора алмыйм. Кирәк чакта дөрес сөйлим, Кирәк чакта гел алдыйм.

 **Муен**

Бөгелә алам алга, артка Уңга, сулга, кырыйга Шундый вазифам булганда Мин соң читтә торыйммы?

**Куллар.**

Тота алабыз нык кысып, Йомшак кына, йомарлап; Без булганда тәртип була Торабыз җайлап, барлап.

**Аяклар.**

Бу дөньяда иң кирәге - Бездер әле, мөгаен. Куркыныч килгән чакларда Табабыз бик тиз җаен.

Чыгабыз да йөгерәбез Һичкем куып җитәлмас Көн дә күнекмә булганда Беребез дә һич армас.

**Ашказаны.**

Көтеп ятам кайчан килә Миңа дигән чималлар. Зур казанга охшаганмын Мине һәркем чамалар.

**Бавыр.**

Синең янәшәңдә генә Мин дә яшим туганым. Чималың тик ятар иде Эшкәрткече миндә аның.

**Эчәклек.**

Эшкәртәсез, үпкәләмим, Ә кем аны тарата Игелекле хезмәтем бар һөнәремне яратам.

**Үпкәләр.**

Ә без парлы- икәүләшеп Башкарабыз зур хезмәт. Һава белән эш итәбез Безгә тиеш зур хөрмәт.

**Бөерләр.**

Ә без парлы түгелмени? Безнең хезмәт начармы ? Беребез әгәр туктап калса, Бөтен начар качармы?

Бөтен канга кирәкмәгән матдәләр таралсынмы ? Организм хәлдән таеп, һәм авырып ятсынмы.

**Арка мие.**

... ... буламын мин Умырткалык эчендә Уяу булу кирәк миңа Сигналлар күп эшемдә.